**BASES PER A LA SOL·LICITUD I OBTENCIÓ DE TRES BEQUES DE FORMACIÓ I PERFECCIONAMENT EN LES OFICINES D’INFORMACIÓ TURÍSTICA DE L'AJUNTAMENT DE SANT JOSEP DE SA TALAIA, ADREÇATS A UNIVERSITARIS DE LA CARRERA DE TURISME.**

**1. Objecte de la convocatòria**

L'Ajuntament de Sant Josep de sa Talaia convoca tres beques de formació i perfeccionament per als alumnes de turisme i aquells que hagin acabat els estudis, com a ajuda complementària i formativa en el procés de formació acadèmica.

**2. Activitats a realitzar**

Es realitzaran pràctiques d'informació turística i atenció al públic en matèria turística, cultural i social així com altres aspectes relacionats amb la informació sobre el terme municipal i les illes d'Eivissa i Formentera, a les tres Oficines d'Informació Turística de l'Ajuntament de Sant Josep de sa Talaia.

**3. Condicions generals**

**3.1. Requisits**

* Ser major d'edat.
* Estar cursant estudis a l'Escola Universitària de Turisme del Consell d'Eivissa a qualsevol universitat del territori espanyol.
* Haver acabat estudis a la Escola Universitària de Turisme del Consell Insular d’Eivissa o a qualsevol universitat del territori espanyol, en els últims cinc anys.
* Tenir coneixements complets de castellà, català i anglès.

**3.2. Horari**

5 hores diàries en torn seguit, a raó de 30 hores setmanals amb un dia lliure, segons les necessitats del servei de l'Oficina d' Informació Turística i horari de 10 h a 15 h pel mati i de 16 h a 21 h per la tarda.

**3.3. Durada**

Les pràctiques de formació es duran a terme entre el mes de juny i octubre de 2016, en un període màxim de 5 meses.

**3.4. Import**

L'import de cada beca serà d'un total de 800 € al mes, que es cobraran cada 30 dies, prèvia certificació expedida pel responsable de l'Oficina d’informació turística que acrediti que els becaris han realitzat de forma satisfactòria les pràctiques de formació. En el cas de realitzar menys hores, l’import a percebre anirà en funció d’aquestes.

Durant l’exercici pressupostari de l’any 2016 hi ha la partida pressupostària 43248034 “beques informadors turístics” amb un import pressupostat de 25.000€. L’Ajuntament de Sant Josep de sa Talaia es farà càrrec de les corresponents pòlisses d’assegurances d’accidents.

**3.5. Tramitació de sol·licituds**

Les sol·licituds per prendre part en la selecció dels becaris es presentaran al Registre General de l'Ajuntament de Sant Josep de sa Talaia o per qualsevol dels sistemes que permet la Llei de Procediment Administratiu 30/1992 de 26 de novembre.

Juntament amb la instància, els beneficiaris hauran d’aportar declaració responsable d’estar al corrent de les obligacions tributàries i amb la Seguretat Social i presentaran els comprovants d'estar cursant estudis a l'Escola Universitària de Turisme del Consell Insular d'Eivissa o d'haver-los acabat, juntament amb les notes o expedient acadèmic. També s’hauran d’acompanyar els documents justificatius sobre currículum acadèmic, professionals o d'altra índole, que estimin convenients per afavorir l'obtenció de la beca. El termini de presentació de sol·licituds serà de 5 dies naturals, comptats des del dia següent de la publicació de l'anunci de la convocatòria al tauler municipal d'anuncis i a la pàgina web municipal.

**3.6.Destinació**

L'Oficina d'Informació Turística de l'Ajuntament de Sant Josep de sa Talaia, situada al nucli urbà de Sant Josep, així com a l’Oficina de Platja d’en Bossa i l’Oficina de Cala de Bou.

**4. Selecció de candidats**

**4.1.** La selecció tindrà lloc a l'Ajuntament de Sant Josep de Sa Talaia.

El dia i hora es confirmarà quan es publiqui l'anunci de la convocatòria.

La selecció de candidats la realitzarà una Comissió de Selecció, presidida per l’encarregada de l’oficina d’informació de turisme, i comptarà amb els següents vocals:

* Un representant de la Directiva de la Federació Hotelera d'Eivissa i Formentera.
* Un funcionari de l'Ajuntament.

L’òrgan instructor del procediment serà el regidor de Turismes, que té atribuïdes les funcions establertes en l’article 24 de la Llei general de subvencions.

L’òrgan instructor, a la vista de l’expedient i l’informe de l’òrgan col·legiat, formularà la proposta de resolució provisional degudament motivada, que haurà de notificar-se als interessats, concedint-los un termini de 5 dies naturals per formular al·legacions.

**4.2.** La selecció dels candidats es realitzarà valorant les sol·licituds presentades d’acord al següent barem:

* Indispensable tenir coneixement del municipi de Sant Josep de sa Talaia. Es realitzaran preguntes al respecte, concedint de zero a cinc punts.
* En lo referent a cursos realitzats:

1. Si l’estudiant està cursant estudis a l’Escola Universitària de Turisme del Consell d’Eivissa a qualsevol universitat del territori espanyol, es concedirà un punt per curs superat.
2. Si l’estudiant ha finalitzat els estudis a l’ EUT del CIE a qualsevol universitat del territori espanyol en els darrers cinc anys, es concedirà quatre punts.

Juntament a la puntuació obtinguda es tindrà en compte el coneixement i nivell d’idiomes que s’acreditarà mitjançant aportació del títol o certificat de l’Escola Oficial d’Idiomes o d’altre centre oficial d’ensenyança d’idiomes, concedint-ne de zero a tres punts.

**5.** Les renúncies o baixes de les beques que es puguin produir per algun motiu, ja sigui per part del beneficiari com per part de l'Ajuntament, que podrà decretar en qualsevol moment l'anul·lació de la beca, s'han de comunicar almenys amb set dies d'antelació. Les substitucions es faran amb la llista de reserves acordada per la Comissió Seleccionadora.

**6.** Finalitzat el període de pràctiques, els becaris hauran de presentar una memòria relacionada amb aquestes pràctiques.

**7.** Es podran emetre certificacions de les beques que es tinguin amb els sol·licitants beneficiaris, així com del resultat final de la formació.

**8.** La concessió i el fet d'obtenir alguna de les beques convocades, en cap cas donarà origen a relació contractual o estatutària o d'altra índole amb l'Ajuntament de Sant Josep de sa Talaia, ni implicarà cap compromís quant a la posterior incorporació dels interessats a la plantilla de personal d'aquest Ajuntament.

**9.** El fet d'acceptar la beca per part del beneficiari, implicarà que reuneix tots i cada un dels requisits exigits en el punt 3.1 i l'acceptació de totes les normes i condicions d’aquestes bases, així com el compromís de col·laborar en totes les activitats encomanades, sota la supervisió del personal de l'Ajuntament de Sant Josep de sa Talaia, adscrit a l'efecte.

Regidora de Turisme

Elena Benlloch.

**ANNEX**

**DECLARACIÓ RESPONSABLE**

**Es declara sota la meua responsabilitat que:**

* El interessat està al corrent de les obligacions tributàries i amb la Seguretat Social.
* No incorre en cap de les circumstàncies que preveu l’article 13 de la Llei 38/2003, de 17 de novembre, general de subvencions; es justificarà en la forma que pertoqui el compliment dels requisits i les condicions que determinaren la concessió de la subvenció; es sotmetrà a les actuacions de comprovació i a qualsevol actuació de verificació i control dels òrgans competents i s’ha aportarà tota la informació que es requereixi.

Sant Josep de sa Talaia,.................... de..................................de....................

(Nom,llinatges i signatures dels sol·licitants)